《赞月庵》
宋代·释宗琏

这个老汉，浑无缝罅。
点铁成金，指鹿为马。
以张拙秀才语擒纵多口，阿师跨三脚驴儿，
指点诸方话霸。遇贱时三世诸佛正眼难窥，
遇贵时八大龙王亦难酬价。阿呵呵，
也大差。只因会春园里失却眼晴，
从此恶名滔滔流遍天下。高挂虚堂兮如师子全威，
一任百怪千妖暗中惊讶。灯禅灯禅，
第一不得容易与伊点化。

作者简介：释宗琏（一○九七～一一六○），号穷谷，俗姓董，合州云门（今重庆合川东北）人。幼师广化了达，剃度后，往参信相昌禅师。又扣月庵于道吾，随居福岩。晦迹南岳二十年，居思大三生藏，因号琏三生。晚住荆门军玉泉寺。为南岳下十六世，大沩月庵善果禅师法嗣。高宗绍兴三十年卒，年六十四。《嘉泰普灯录》卷二一、《五灯会元》卷二○有传。今录诗九首。